Marika Stiernstedt

Maria Marika Stiernstedt (født 12. januar 1875 i Stockholm, død 25. oktober 1954) var en svensk forfatter. 


== Biografi ==
Stiernstedt ble født som og forble katolikk livet ut. Hun var til tross sin bakgrunn sosialist – hun kom fra et saristokratisk miljø, hennes far var en friherre og hennes mor en polsk grevinne, men vendte seg mot dette miljøets kvinneideal. Hun hyllet i stedet middelklassens kvinner, som kunne ha en ordentlig utdannelse og utrette noe.  Hennes ekteskap med forfatteren Lubbe Nordström interesserte samtiden mye og finnes skildret i boken Kring ett äktenskap.
Hun debuterte i 1894 med romanen Sven Vingedal under pseudonymet Mark Stern og har skrevet flere romaner etter det.
Blant de mest kjente verkene er romanene Fröken Liwin, som beskriver motsetningene mellom mor og datter og problemene til de ensomme eldre og Spegling i en skärva, novellesamlingen Bland människor, ungdomsboken Ullabella, portrettboken Mest sanning og memoarbindene Mitt och de mina og Adjö min gröna ungdom. 
Stiernstedt fikk Samfundet De Nios store pris i 1917 med prispenger på 2 000 kr og ble innvalgt de påfølgende år som medlem i samfunnet. Hun var leder i Sveriges författarförbund i 1931-36 og i 1940-43 og var også medlem av Svensk-norska föreningen som ble opprettet under andre verdenskrig.
Av hennes verk har Banketten, Den osynliga muren, Man glömmer ingenting og Landshövdingens döttrar blitt filmatisert.
Stiernstedt var i sitt første ekteskapet gift med «flybaronen» Carl Cederström 1900-06. I dette ekteskapet ble datteren Lena Cederström født. I sitt andre ekteskap var Stiernstedt 1909-36 gift med forfatteren Ludvig "Lubbe" Nordström. Marika Stiernstedt ligger begravet på Vikens kirkegård ved Öresund.


== Bibliografi ==
1909 – Det första hjärtat
1910 – Lilas äktenskap
1911 – Landshövdingens dotter
1912 – Daniela Herz
1913 – Alma Wittfogels rykte
1917 – Armeniernas fruktansvärda läge
1920 – Världen och stjärnorna
1922 – Ullabella (ungdomsbok)
1924 – Von Sneckenströms
1925 – Fröken Liwin
1927 – Resning i målet
1928 – Mitt och de mina (selvbiografi)
1929 – Hos hög och låg i Marocko (reiseskildring)
1930 – Daniel Herz
1930 – Adjö min gröna ungdom (selvbiografi)
1933 – De fyra marskalkstavarna
1935 – Ryskt (reiseskildring)
1936 – Spegling i en skärva
1939 – Allvar i Frankrike (inntrykk fra en reise)
1940 – Man glömmer ingenting
1942 – Attentat i Paris (filmatisert i 1944, se videre, Den osynliga muren. Ble oppført også som teaterstykke på Dramaten i 1944 under tittelen Attentatet)
1944 – Indiansommar 39
1946 – Polsk Revolution
1947 – Banketten (filmatisert i 1948, se også, Banketten)
1948 – Mest sanning (självbiografi)
1953 – Kring ett äktenskap (selvbiografi)
1954 – Bland människor


== Utgaver på norsk ==
1950 – Ullabella (Ullabella, 1922) oversetter: Aimée Sommerfelt
1947 – Naboen forteller: fortellinger for barn fra grannelandene våre ved Asbjørn Villum (bidrag sammen med mange andre forfattere)
1946 – Polsk revolusjon (Polsk revolution) overstetter: Trygve Width


== Priser og utmerkelser ==
De Nios stora pris 1917


== Referanser ==


== Eksterne lenker ==
Marika Stiernstedt hos Libris
Marika Stiernestedt hos nordicswomenliterature.net